CELEX: 32009R0051
Language: sk
Date: 2009-01-15 00:00:00
Title: Nariadenie Komisie (ES) č. 51/2009 z  15. januára 2009 o zatriedení určitého tovaru do kombinovanej nomenklatúry

22.1.2009   
            
            
               SK
            
            
               Úradný vestník Európskej únie
            
            
               L 17/17
            
         
      NARIADENIE KOMISIE (ES) č. 51/2009
   z 15. januára 2009
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá je prílohou k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá na výklad kombinovanej nomenklatúry. Tieto pravidlá sa takisto uplatňujú pre akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               V súlade s uvedenými všeobecnými pravidlami tovar opísaný v stĺpci 1 tabuľky uvedenej v prílohe by sa mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je vhodné zabezpečiť, aby sa na záväzné informácie o sadzbách vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi do kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o sadzbách vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. januára 2009
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Prešívaný výrobok v tvare obdĺžnika s rozmermi približne 260 cm × 240 cm pozostávajúci z troch vrstiev, dve vonkajšie vrstvy sú vyrobené z tkanej bavlnenej textílie, stredná vrstva, ktorá tvorí vnútornú vypchávku, je zo syntetickej vaty. K hornej vrstve je prišitý približne 30 cm široký lem kontrastnej farby. Vrstvy sú navzájom spojené ozdobným stehom.
                  (posteľná prikrývka)
                  (Pozri fotografiu č. 645) (1)
                  
               
               
                  9404 90 90
               
               
                  Zatriedenie sa riadi všeobecnými pravidlami 1 a 6 na výklad kombinovanej nomenklatúry, poznámkou 1 písm. s) k triede XI a znením kódov KN 9404, 9404 90 a 9404 90 90.
                  Posteľoviny a podobné výrobky, ktoré sú vnútri vyložené akýmkoľvek materiálom, sa majú zatriediť do položky 9404. Pozri aj vysvetlivky harmonizovaného systému (HS) k položke 9404, odsek (B) a pododsek (B)(2), v ktorých sa výslovne uvádzajú prešívané prikrývky a posteľné prikrývky.
                  Zatriedenie do položky 6304 je vylúčené, pretože trieda XI sa nevzťahuje na posteľoviny kapitoly 94 [pozri poznámku 1 písm. s) k triede XI]. Okrem toho položka 6304 vylučuje bytové textílie položky 9404, ako sú napr. posteľné prikrývky (pozri aj vysvetlivky HS k položke 6304, druhý odsek).
                  Tento výrobok sa v súlade s tým má zatriediť do kódu KN 9404 90 90.
               
            
         
      
         (1)  Fotografia slúži len na informáciu.